Redakteursforum versoek interdik teen 'Black Land First' – praag.co.za
Redakteursforum versoek interdik teen 'Black Land First'
BLF-lede bots met 'n groep meesal blanke betogers buite die Gupta-huis in Saxonwold, Johannesburg.
Die Suid-Afrikaanse Redakteursforum, wat soos omtrent alles in die land slegs oor 'n Engelse akronomiem, SANEF, beskik, sou vandag 'n aansoek om 'n interdik in die Suid-Gautengse Hooggeregshof teen Black First Land First (BLF) liasseer. Dit volg op betogings verlede week voor die huis van Peter Bruce, oorhoofse redakteur van Business Day.
BLF, wat aangevoer word deur die swartbewussynsaktivis, Andile Mngxitama, dreig ook om 'n lys van ander liberale joernaliste voor stok te kry. Die lys bestaan uit die volgende persone:
BLF beskuldig die joernaliste, wat meesal in Suid-Afrika as liberaliste gesien word, van rassisme en dat hulle "blanke korrupsie verdoesel". Die joernaliste word ook verdink dat hulle bande met "blanke monopoliekapitaal" het.
Die minister van polisie, Fikile Mbalula, het ook sy ontsteltenis oor BLF se dreigemente om voor joernaliste se huise te betoog, uitgespreek. Volgens Mbalula kan die land nie bekostig dat sy reputasie vir "mediavryheid" in die gedrang kom nie.
Die leier van BLF het intussen getwiet dat die organisasie se webblad opgeskort is.
It's the BLF web page which has been suspended. They fear the BLACK TRUTH pic.twitter.com/CjbYoezg0V
— andile (@Mngxitama) July 3, 2017
Skrywer praagGepubliseer op 3 Julie 2017 Kategorieë Nuus, Suider-AfrikaSleutelwoord Andile Mngxitama, Black First Land First, BLF, Peter Bruce, sanef